
Halmozottan hátrányos helyzetű serdülők testösszetételi és keringési jellemzőinek elemzése nyugalomban

Kulcsszavak: halmozottan hátrányos helyzetű gyermek, pulzusnyomás, hasüregi zsírfelszín
„2013. augusztus 31-éig a hátrányos, halmozottan hátrányos helyzetű gyermek fogalmát a közoktatásról szóló 1993. évi LXXIX. törvény 121. §-a tartalmazta, amely szerint:
Hátrányos helyzetű gyermek, tanuló: az, akit családi körülményei, szociális helyzete miatt a jegyző védelembe vett, illetve akinek rendszeres gyermekvédelmi kedvezményre való jogosultságát a jegyző megállapította.”
Vizsgálatokat végeztünk (n=26); (15.19±1.26) éves halmozottan hátrányos helyzetű fiú bevonásával. Nyugalomban mértük a vérnyomást és a testösszetételt. Pulzusnyomást (PP) számoltunk és minősítettük azokat. A zsír – izom arány szempontjából homogénnek találtuk a mintát, míg a hasüregi zsírfelszín eredményei aggodalomra adnak okot. A nyugalmi szisztolés nyomás átlag megközelíti a 130 Hgmm-t, a szélsőértékek (95-169 Hgmm) között variálnak. A diasztolés nyomás az életkor előrehaladtával folyamatosan nő és a serdülőkor végére kritikus értékeket mutat.
Úgy tűnik, hogy a hosszan fennálló frusztráció a családban és a gyermekközösségben jelentős mértékben veszélyezteti a halmozottan hátrányos helyzetű gyermekeket, aminek közvetlen eredményeként magas vérnyomásban érintettekké válhatnak már ebben az életszakaszban is.



